ശബരിഗിരിയില് റെഡ് അലര്ട്ട് ചിറ്റാര് ശബരിഗിരി ജലവൈദ്യുതി പദ്ധതിയുടെ വൃഷ്ടി പ്രദേശങ്ങളില് കനത്ത മഴ. സംഭരണികളില് ജലനിരപ്പ് വലിയതോതില് ഉയര്ന്നു. ശനിയാഴ്ചത്തെ കണക്കുപ്രകാരം 88.01 ശതമാനമാണ് സംഭരണിയിലെ ജലനിരപ്പ്. സംഭരണിയില് പരമാവധി നിലനിര്ത്താവുന്നതിന്റെ അടുത്ത് എത്തിയിരിക്കുകയാണ് ജലനിരപ്പ്. പദ്ധതി സംഭരണികളില് ജലനിരപ്പ് 80 ശതമാനം കഴിയുന്നതോടെ അതീവജാഗ്രത പുലര്ത്തി മുന്നറിയിപ്പ് നല്കും. ശബരിഗിരി പദ്ധതി സംഭരണിയില് ജലനിരപ്പ് ഉയര്ന്നതിനെ തുടര്ന്ന് വെള്ളിയാഴ്ച വൈകിട്ട് രാവിലെ റെഡ് അലര്ട്ട് പ്രഖ്യാപിച്ചു. പ്രധാന സംഭരണിയായ കക്കിആനത്തോട് ഡാമില് 978.40 മീറ്ററും പമ്ബാ ഡാമില് 980.45 മീറ്ററുമാണ് ജലനിരപ്പ്. കക്കിയില് 978.83 മീറ്ററില് എത്തുമ്ബോഴാണ് ഡാം തുറക്കുന്നത്. പദ്ധതി പ്രദേശത്ത് കക്കിയില് 14 ഉം പമ്ബയില് 12 ഉം മില്ലി മീറ്ററും മഴ ലഭിച്ചു. സമീപദിവസങ്ങളിലെല്ലാം ഏറെക്കുറെ സമാനമായ അളവിലാണ് മഴ ലഭിച്ചത്. ഇന്ന് രാവിലെ ഡാമിലെ ജലനിരപ്പ് 978.40 മീറ്റര് എത്തി ചേര്ന്നതിനാലാണ് റെഡ് അലര്ട്ട് പ്രഖ്യാപിച്ചിച്ചത്. പമ്ബാ നദിയുടെയും കക്കാട്ടാറിന്റെ ഇരുകരകളില് താമസിക്കുന്നവരും ശബരിമല തീര്ഥാടകരും പൊതുജനങ്ങളും സുരക്ഷ ഉറപ്പുവരുത്തണമെന്ന് കലക്ടര് ദിവ്യ എസ് അയ്യര് അറിയിച്ചു. നദികളുടെ തീരത്ത് താമസിക്കുന്നവരും തീര്ഥാടകരും നദിയില് ഇറങ്ങുന്നത് ഒഴിവാക്കണം. പദ്ധതി പ്രദേശത്ത് മഴ കൂടുതല് കനത്താല് വളരെ പെട്ടെന്നുതന്നെ നിയന്ത്രണരേഖയില് വെള്ളമെത്തുമെന്ന് വൈദ്യുതി ബോര്ഡ് അധികൃതര് അറിയിച്ചു. എങ്കിലും ഏത് അടിയന്തരസാഹചര്യവും നേരിടുന്നതിനുള്ള ഒരുക്കങ്ങള് പദ്ധതിപ്രദേശത്ത് വൈദ്യുതിബോര്ഡ് സജ്ജമാക്കിയിട്ടുണ്ട്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് തുഴച്ചിലുകാര്ക്ക് പരിശീലനം ആരംഭിച്ചു ജീവിതം നിറയെ കഷ്ടപ്പാട് രാഹുലിന് റാങ്ക് നേടാതെ വയ്യ... തീവ്രമഴ 24 മരണം കൊക്കയാറില് 2 പേരെ കണ്ടെത്താനായില്ല മത്സ്യബന്ധനത്തിനിടെ കടലില് വീണ തൊഴിലാളിയെ കണ്ടെത്താനായില്ല വീണ്ടും മുങ്ങി മരണം: വാളയാര് അണക്കെട്ടില് ഊട്ടി സ്വദേശി മരിച്ച നിലയില്